બહુ મહત્ત્વનો સવાલ. નિખિલભાઈ લખે છે કે “હું જીમેઇલમાં ઈ-મેઇલ એકાઉન્ટ ધરાવું છું. હું જ્યારે મારા એન્ડ્રોઇડ ડિવાઇસમાં ઈ-મેઇલ ઓપન કરું છું ત્યારે મારો ઈ-મેઇલ પાસવર્ડ પૂછવામાં આવતો નથી અને ડાયરેક્ટ ઇનબોક્સ ઓપન થઈ જાય છે. એનો અર્થ તો એ થયો કે જો કોઈને મારો મોબાઇલ મળે તો એ વ્યક્તિ મારા પાસવર્ડની જરૂર વિના મારા ઇનબોક્સ સુધી પહોંચી શકે. મારા એન્ડ્રોઇડ ફોનમાં બીજી કોઈ વ્યક્તિને મારું ઈ-મેઇલ એકાઉન્ટ ખોલતાં અટકાવવાનો કોઈ રસ્તો છે?